ડોએચ્ચ બેન્કે ટાર્ગેટ ભાવ બે ટકા સુધી રિવાઈઝ કરીને Rs ૧,૨૭૦ કર્યો છે. છ મહિના સુધી વેલ્યુએશનના રોલિંગ ફોરવર્ડથી ટાર્ગેટ વધારવામાં આવ્યો છે. ક્રેડિટ સુઈસે જણાવ્યું કે નજીકના ગાળામાં રિફાઇનિંગ બિઝનેસ પડકારજનક લાગે છે ત્યારે પેટ્રોકેમિકલ બિઝનેસમાં સ્થિતિ સ્થિર છે અને કન્ઝ્યુમર બિઝનેસ પણ વધુ સારી રીતે સ્કેલ અપ થઈ રહ્યો છે. ક્રેડીટ સુઇસ આ શેર માટે બુલિશ છે કારણ કે તેમાં જંગી રોકડ પેદા કરતા બિઝનેસ અને હાઇ ગ્રોથ કન્ઝ્યુમર બિઝનેસનો સમન્વય થાય છે. મોતીલાલ ઓસવાલ અને નોમુરા રિલાયન્સ ઇન્ડસ્ટ્રીઝ અંગે બુલિશ છે. પેટકોક ગેસિફિકેશનમાં વધારે વિલંબ નિરાશાજનક છે પરંતુ એનર્જી બિઝનેસમાં આઉટલૂક મજબુત છે તેમ નોમુરા જણાવે છે. રિલાયન્સે ડેન નેટવર્ક્સ અને હેથવે કેબલ એન્ડ ડેટાકોમ લિ.માં Rs ૫,૨૩૦ કરોડમાં મેજોરિટી હિસ્સો ખરીદવાની જાહેરાત કરી હતી જેથી ૨૭,૦૦૦ સ્થાનિક કેબલ ઓપરેટર્સ તેના હેઠળ આવી જશે.